**הילה נחשון** (נולדה ב-13 באוקטובר 1980) היא מנחת טלוויזיה, מפיקה, שחקנית ודוגמנית ישראלית.

ביוגרפיה
--------

נחשון נולדה בקריית ביאליק, למשפחה יהודית ממוצא פולני. הוריה הם יוסף נחשון (במקור: יוסף זילברמן) ותמר (לבית רתם). גדלה בקריית חרושת. לה אחות צעירה, ושני אחים צעירים תאומים.

בשנות ה-90 המאוחרות, שירתה בצה"ל, בחיל המשטרה הצבאית.

קריירה
------

נחשון התפרסמה בתחילה כדוגמנית. אולם בשנת 2003 השתתפה במחזמר המבוסס על הספר "הנסיך הקטן". מאוחר יותר הופיעה בפרסומות ל"מילקי" ובקמפיין של רשת הביגוד הישראלית "תמנון".

בעקבות ההצלחה הרבה לה זכתה, בין השנים 2005–2008 הנחתה את תוכנית חדשות הבידור "Y בעשר" מבית yes, בתחילה לצד מיכאל הנגבי ובהמשך לצד אביעד קיסוס, עד עזיבתה בעונה הרביעית עקב חופשת לידה.

ב-2006 שיחקה גם בעונה השנייה של הדרמה היומית "השיר שלנו" של yes, בתור שירלי האקסית של יריב.

ב-2007 השתתפה בשעשועון הסאטירי "פפראצי" של yes.

בין השנים 2005–2011 הנחתה נחשון את שש העונות הראשונות של תוכנית המציאות "רוקדים עם כוכבים" בערוץ 2 של רשת לצד אבי קושניר. בעונה השביעית של התוכנית ב-2012 הוחלפו נחשון וקושניר.

בשנת 2008 יצרה והגישה נחשון את תוכנית הדוקו-ריאליטי "התחתנתי עם כדורגלן" אשר שודרה בערוץ 2 אצל הזכיינית רשת.

ב-2009 הופיעה ב"ארץ נהדרת" ערוץ 2 של קשת, וגילמה אמא אחרי לידה.

בנוסף ב-2009 כיכבה על השער של מגזין בגדי הים של "בלייזר".

בשנת 2010 הנחתה נחשון את התוכנית הלילית "אחיות לילה" ששודרה ב-HOT3 לצידן של מירי בוהדנה ואילנית לוי. ב-2010 השתתפה כמתמודדת אורחת בשעשועון "שחקו אותה בגדול" בערוץ 2. בשנת 2010 ובשנת 2011 הנחתה את "טקס בחירת מלכת היופי".

מאוקטובר 2011 עד פברואר 2012 הנחתה את תוכנית הטיולים "ארזתם לבד" ששודרה בערוץ 2 אצל הזכיינית רשת וליוותה את העונה השנייה של "המירוץ למיליון". בנוסף ב-2011 התארחה ב"מצב האומה" בערוץ 2 של רשת.

במרץ 2013 יצרה והגישה נחשון בערוץ 2 את הסרטים הדוקומנטריים "האם אופי הוא המצאה של מכוערות?" ו"אהבה עיוורת".
באותה שנה, החלה להגיש לצדו של אקי אבני את תוכנית הבוקר "סדר יום חדש" בערוץ 10. בנוסף ב-2013 שיחקה בתפקיד אורח בתור עצמה בקומדיית המצבים "סברי מרנן" בערוץ 2 של קשת.

ב-2015 שיחקה בתפקיד אורח בתור שלומציון בתחפושת בסדרה הקומית "משפחה שולטת" בערוץ הילדים למנויי yes.

ב-2016 שיחקה בתור חבצלת בסדרה הקומית "שותפים" בהוט קומדי סנטרל. בנוסף ב-2016, הנחתה את תוכנית האירוח "מילון היופי" בערוץ 10.

חיים אישיים
-----------

בשנת 2004 נישאה לכדורגלן אסי דומב, ובשנת 2006 הם התגרשו. לאחר מכן החלה בזוגיות עם הדוגמן יונתן כהן, להם בת. ב-2011 השניים נפרדו. בינואר 2013 נישאה בשנית לאיש העסקים והמסעדן אייל חסיד, להם בן משותף, אך ב-2015 השניים התגרשו.

נחשון מתגוררת בתל אביב.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **הילה נחשון** |
| ויקישיתוף תמונות ומדיה בוויקישיתוף: **הילה נחשון** |

* הילה נחשון, ברשת החברתית פייסבוק
* הילה נחשון, ברשת החברתית אינסטגרם
* הילה נחשון, במיזם "אישים" לתיעוד היצירה הישראלית
* הילה נחשון, במסד הנתונים הקולנועיים IMDb (באנגלית)
* הילה נחשון, באתר "אידיבי", מאגר הידע העברי לקולנוע ישראלי ועולמי
* סמדר שילוני, "אני יודעת שיסקלו אותי", באתר ynet, 12 בינואר 2011
* ליבי בגנו, הילה נחשון: "אמהות היא מסננת מעולה לגברים", באתר Xnet‏, 23 ביוני 2011
* אלקנה שור, תהילה: ריאיון עם הילה נחשון, באתר nrg‏, 18 בנובמבר 2011
* מלי זיידמן, הילה נחשון: "אני לא גנבת זרע מדופלמת", באתר nrg‏, 20 ביולי 2013
* מאיה פולק, "הייתי דוק. עור ועצמות. מוזלמן", באתר מגזינה
* לירון שמם, ‏הפעם זה בדיוק כמו שזה צריך להיות, באתר ‏מאקו‏, 24 במרץ 2022

הערות שוליים
------------

1. ↑
2. ↑  "די כבר עם סטיגמת הדוגמנית והכדורגלן", באתר ynet, 16 במרץ 2005
3. ↑  אתר למנויים בלבד זיו יצחקי, למה הילה נחשון וערוץ 2 לא יכולים לדבר איתנו על אופי?, באתר הארץ, 7 במרץ 2013, באתר עכבר העיר, 7 במרץ 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011252965205171
* VIAF: 853165709964849380002
* WorldCat (עם VIAF): 853165709964849380002

 |